NATO bosh kotibi Ukrainaga va'da berdi

Kiyev shahriga tashrif bilan kelgan NATO bosh kotibi Yyens Stoltenberg Ukrainaga alyans bilan yanada qalin hamkorlik haqida va'da berdi. Shuningdek, u ushbu davlat qurolli kuchlarini qo‘llab-quvvatlash haqida ham gapirgan.
«NATO Ukrainaning suvereniteti, hududiy yaxlitligi, demokratik institutlari va qurolli kuchlarini faol qo‘llab-quvvatladi. NATO bundan keyin ham Ukraina bilan mudofaa, boshqaruv va iqtisodiy islohotlar masalalarida qalin hamkorlik qiladi. Bular ushbu davlatdagi barqarorlik, farovonlik va rivoj uchun juda muhim», - deya ma'lum qildi Stoltenberg «112 Ukraina» telekanali efirida.
Avvalroq NATO bosh kotibi Yyens Stoltenberg va Shimoliy Atlantika alyansi kengashi a'zolari Kiyev shahriga kelishgani haqida xabar berilgandi.